62018CO0690_INF
A Bíróság (hetedik tanács) 2021. május 6‑i végzése –CLCV és társai (Dízelmotoron elhelyezett hatástalanító berendezés II)
(C‑690/18–C‑692/18. sz. egyesített ügyek)
„Előzetes döntéshozatal – A Bíróság eljárási szabályzatának 99. cikke – Jogszabályok közelítése – 715/2007/EK rendelet – A 3. cikk 10. pontja – Az 5. cikk (2) bekezdése – Hatástalanító berendezés – Gépjárművek – Dízelmotor – Szennyezőanyag‑kibocsátás – A motorvezérlő számítógép működésére kiható program – A szennyezőanyag‑kibocsátás keletkezésének korlátozását lehetővé tévő technológiák és stratégiák”
1.
Előzetes döntéshozatalra előterjesztett kérdések – Az ítélkezési gyakorlatban már eldöntött kérdésekkel azonos kérdések – Az eljárási szabályzat 99. cikkének alkalmazása
(EUMSZ 267. cikk; a Bíróság eljárási szabályzata, 99. cikk)
(lásd: 58–60. pont)
2.
Jogszabályok közelítése – Gépjárművek – A könnyű személygépjárművek és haszongépjárművek kibocsátása – 715/2007 rendelet – Hatástalanító berendezés – Tervezési elem – Fogalom – A motorvezérlő számítógépbe beépített, vagy arra kiható szoftver – A kibocsátást szabályozó rendszer működésére kiható, annak hatásfokát csökkentő szoftver – Bennfoglaltság
(715/2007 európai parlamenti és tanácsi rendelet, 3. cikk, 10. pont)
(lásd: 61. pont és a rendelkező rész 1. pontja)
3.
Jogszabályok közelítése – Gépjárművek – A könnyű személygépjárművek és haszongépjárművek kibocsátása – 715/2007 rendelet – Hatástalanító berendezés – A kibocsátást szabályozó rendszer – Fogalom – A szennyezőanyag‑kibocsátás keletkezésének csökkentését mind a szennyezőanyagok keletkezésekor, mind azt követően lehetővé tévő technológiák és stratégiák – Bennfoglaltság
(715/2007 európai parlamenti és tanácsi rendelet, 3. cikk, 10. pont)
(lásd: 61. pont és a rendelkező rész 2. pontja)
4.
Jogszabályok közelítése – Gépjárművek – A könnyű személygépjárművek és haszongépjárművek kibocsátása – 715/2007 rendelet – Hatástalanító berendezés – Fogalom – Olyan berendezés, amely érzékeli a jóváhagyási eljárások lefolytatásához kapcsolódó összes paramétert annak érdekében, hogy ezen eljárások során javítsa a kibocsátást szabályozó rendszer teljesítményét – Bennfoglaltság – A jármű rendes üzemeltetési feltételei között esetileg megfigyelhető javulás – Hatás hiánya
(715/2007 európai parlamenti és tanácsi rendelet, 3. cikk, 10. pont)
(lásd: 61. pont és a rendelkező rész 3. pontja)
5.
Jogszabályok közelítése – Gépjárművek – A könnyű személygépjárművek és haszongépjárművek kibocsátása – 715/2007 rendelet – A gyártók típusjóváhagyási kötelezettségei – A kibocsátást szabályozó rendszer hatásfokát csökkentő hatástalanító berendezések használatának tilalma – Kivételek – A motor sérülés vagy baleset elleni védelme és a jármű biztonságos üzemeltetése – Terjedelem – A jóváhagyási eljárások során a kibocsátást szabályozó rendszer teljesítményét javító berendezés – A motor kopását vagy szennyeződését megakadályozó berendezés – Kizártság
(715/2007 európai parlamenti és tanácsi rendelet, 5. cikk, (2) bekezdés, a) pont)
(lásd: 61. pont és a rendelkező rész 4. pontja)
Rendelkező rész
1)
A könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és karbantartási információk elérhetőségéről szóló, 2007. június 20‑i 715/2007/EK európai parlamenti és tanácsi rendelet 3. cikkének 10. pontját úgy kell értelmezni, hogy e rendelkezés értelmében „tervezési elemnek” minősül a motorvezérlő számítógépbe beépített vagy arra kiható szoftver, amennyiben hatással van a kibocsátást szabályozó rendszer működésére, és csökkenti annak hatásfokát.
2)
A 715/2007 rendelet 3. cikkének 10. pontját úgy kell értelmezni, hogy egyaránt az e rendelkezés értelmében vett „kibocsátást szabályozó rendszer” fogalma alá tartozik a „kipufogógáz utólagos kezeléséből” álló, a kibocsátást utólagosan, azaz a keletkezését követően csökkentő technológia és stratégia, valamint a kibocsátást a kipufogógázvisszavezető rendszerhez hasonlóan előre, azaz a keletkezése során csökkentő a technológia és stratégia.
3)
A 715/2007 rendelet 3. cikkének 10. pontját úgy kell értelmezni, hogy az olyan berendezés, amely érzékeli a rendelet által előírt jóváhagyási eljárások lefolytatásához kapcsolódó valamennyi paramétert annak érdekében, hogy a jóváhagyási eljárások során javuljon a kibocsátást szabályozó rendszer teljesítménye, és így a jármű megkapja a jóváhagyást, még abban az esetben is az e rendelkezés értelmében vett „hatástalanító berendezésnek” minősül, ha ilyen teljesítményjavulás a jármű rendes üzemeltetési feltételei között is pontosan megfigyelhető.
4)
A 715/2007 rendelet 5. cikke (2) bekezdésének a) pontját úgy kell értelmezni, hogy az olyan hatástalanító berendezés, mint amelyről az alapügyben szó van, amely a jóváhagyási eljárások folyamán a rendes üzemeltetési feltételek során megállapítotthoz képest szisztematikusan javítja a járművek kibocsátást szabályozó rendszerének teljesítményét, abban az esetben sem tartozhat az ilyen berendezésekre vonatkozó tilalom alóli, a motor károsodás vagy baleset elleni védelmére és a jármű biztonságos üzemeltetésére vonatkozóan e rendelkezésben megfogalmazott kivétel hatálya alá, ha ez a berendezés segít megakadályozni a motor kopását, illetve szennyeződését.